stanford-oval/wikipedia huggingface dataset:
ג'אקומו רספאדורי
קריירה בינלאומית

רספאדורי היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2021, וערך ארבע הופעות בטורניר.
ב-4 ביוני 2021 ערך רספאדורי את הופעת הבכורה שלו בנבחרת איטליה הבוגרת, כשהחליף את צ'ירו אימובילה בדקה ה-78 בניצחון 0–4 על נבחרת צ'כיה במשחק ידידות.
רספאדורי היה חלק מסגל נבחרת איטליה לטורניר יורו 2020 בשנת 2021, וערך הופעה אחת בטורניר, בניצחון 0–1 על נבחרת ויילס במסגרת שלב הבתים. נבחרת איטליה זכתה בטורניר לאחר ניצחון על נבחרת אנגליה בגמר.
ב-8 בספטמבר 2021 הבקיע רספאדורי את שער הבכורה שלו בנבחרת, בניצחון 0–5 על נבחרת ליטא במסגרת מוקדמות מונדיאל 2022.
תארים

נאפולי
אליפות איטליה: 2022/2023
אליפות אירופה (1): 2020
הערות שוליים

↑  Sapevamo tutti che sarebbe successo: Raspadori esordisce in A באתר Canale Sassuolo, ‏ 27 במאי 2019 (באיטלקית)
↑  Atalanta vs. Sassuolo באתר Soccerway, ‏ 26 במאי 2019 (באנגלית)
↑  Esordio Raspadori in Nazionale: entra al 78′ di Italia-Repubblica Ceca באתר Calcio News 24, ‏ 4 ביוני 2021 (באיטלקית)
↑  26-man squad announcement for the Euros: Giacomo Raspadori makes it באתר הרשמי של התאחדות הכדורגל האיטלקית, 2 ביוני 2021 (באיטלקית)
↑  EURO 2020 ITALIA-GALLES 1-0, 5 VERITÀ: CAPOLAVORO DI MANCINI. LA FORZA DEL GRUPPO E DEL CENTROCAMPO AZZURRO באתר Eurosport, ‏ 21 ביוני 2021 (באיטלקית)
↑  England lose shootout in Euro 2020 final באתר BBC, ‏ 11 ביולי 2021 (באנגלית)
↑  Italy-Lithuania באתר הרשמי של אופ"א, 8 בספטמבר 2021 (באנגלית)
| נבחרת איטליה – יורו 2020 (אלופת אירופה) |
| --- | --- | --- |
|  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני |  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני | איטליה |
| נבחרת איטליה – יורו 2024 |
| --- | --- | --- |
|  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי |  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי | איטליה |
ג'אקס

| --- | --- |

 לידה:  5 במאי 1996 (בת 28) ארצות הברית אטלנטיק ביץ', ניו יורק
 שם לידה:  ג'קלין קול מיסקניק
 מוקד פעילות:  ארצות הברית 
 תקופת הפעילות:  מ-2015
 עיסוק:  זמרת ‏•‏‏ פזמונאית
 סוגה:  פופ
 כלי נגינה:  פסנתר
 חברת תקליטים:  אטלנטיק
 www.jaxwritessongs.com
 פרופיל ב-IMDb
 
ג'קלין קול מיסקניק (באנגלית: Jaclyn Cole Miskanic; נולדה ב-5 במאי 1996), הידועה בשם הבמה ג'אקס, היא זמרת-יוצרת אמריקאית. היא הגיעה למקום השלישי בעונה ה-14 של תוכנית המציאות אמריקן איידול.
ביוגרפיה

ג'אקס גדלה באטלנטיק ביץ', ניו יורק ועברה עם משפחתה בשנת 2005 לאיסט ברונסוויק, ניו ג'רזי. היא החלה לשיר בגיל 5. אביה, ג'ון, הוא לוחם אש, שנפצע בתפקיד במהלך פיגועי 11 בספטמבר, ואמה, ג'יל, היא מורה בבית ספר בניו יורק. לאחר שלמדה בבתי הספר הציבוריים של איסט ברונסוויק, ג'אקס קיבלה חינוך ביתי החל מכיתה ח', על מנת לאפשר לה מספיק זמן לשיעורי פיתוח קול, הופעות והקלטות.
באמצע שנת 2014 היא למדה במרכז האקדמי של אוניברסיטת ניו יורק בלונדון, שם זכתה במלגת ג'ון לנון לפזמונאות דרך קרן BMI.
ג'אקס נבחנה לעונה ה-14 של אמריקן איידול, עם השיר "I Want To Hold Your Hand" של הביטלס. ג'אקס סיימה במקום השלישי בתחרות, והסינגל הראשון שלה, "Forcefield", שוחרר לאחר הגמר. לאחר הגמר היא יצאה לסיבוב הופעות יחד עם ארבעת המתמודדים המובילים של העונה.
הסינגל הראשון של ג'אקס לאחר התוכנית, "La La Land", יצא לאור ב-6 בינואר 2016. הקליפ הראשון שלה יצא לאור מאוחר יותר באותו יום. באוגוסט 2016, ג'אקס חשפה שהיא חולה בסרטן בלוטת התריס, אך מאז החלימה.
ב-2017 היא הוציאה את המיני אלבום Funny שהגיע למקום ה-17 במצעד ה-Heatseekers של אלבומי הבילבורד.
בשנת 2018, ג'אקס הוזמנה להופיע בחגיגת יום העצמאות של הבית הלבן. הדבר גרם למחלוקת מסוימת, בשל המחלוקות סביב הנשיא דונלד טראמפ באותה תקופה. לאחר מכן הופיעה ג'אקס בספיישל בערוץ פוקס ניוז כדי להגן על החלטתה להופיע בבית הלבן, וכינתה את הביקורות "וולגריות" ו"בריונות" ולא פרשנות פוליטית. היא המשיכה להסביר "אני באה ממשפחה ממש פטריוטית" וכי היא התכוונה לכבד את החיילים במהלך החגיגה הזו מבלי להקשיב לאמרות ה"קטנוניות" שמגיעות מפורומים ציבוריים.
בינואר 2021, היא חתמה על חוזה הקלטות עם חברת אטלנטיק רקורדס. באוקטובר 2021, השיר שלה "Like My Father" הופיע לראשונה במקום ה-38 במצעד שירי הרדיו למבוגרים של בילבורד, השיר הראשון שלה במצעד של בילבורד.
בשנת 2022 היא הוציאה את "Victoria's Secret".
דיסקוגרפיה > סינגלים

2015: "Forcefield"
2016: "La La Land"
2020: "Bitchcraft"
2020: "Papercuts"
2021: "90s Kids"
2021: "I Feel Like a Kid Again"
2021: "Like My Father"
2021: "Ring Pop"
2022: "To All the Boys I've Loved Before"
2022: "U Love U" (בהשתתפות Jvke)
2022: "Victoria's Secret"
2023: "Cinderella Snapped"
פרסים ומועמדויות

| פרס | שנה | קטגוריה | תוצאה |
| --- | --- | --- | --- |
| פרסי המוזיקה של iHeartRadio | 2022 | פרס הכוכב החברתי | מועמדות |
| פרסי המוזיקה של iHeartRadio | 2022 | פזמונאי השנה של TikTok | זכייה |
| פרסי המוזיקה של iHeartRadio | 2023 | אמן הפופ החדש הטוב ביותר | זכייה |
הערות שוליים

↑  Frank LoveceSpecial to Newsday, ‘American Idol’ singer Jax battling thyroid cancer, Newsday (באנגלית)
↑  "Jax – Chart history: Heatseekers Albums". Billboard. נבדק ב-5 בדצמבר 2021. {{cite journal}}:  (עזרה)
↑  "Jax announces record deal with Atlantic Records". נבדק ב-23 בינואר 2021. {{cite web}}:  (עזרה)
| 0 | 1 | 2 |
| --- | --- | --- |
| הקודם: 2022: אוליביה רודריגו | פרס המוזיקה של iHeartRadio – אמן הפופ החדש הטוב ביותר   2023: ג'אקס  | הבא: 2024: ג'לי רול |
| --- | --- |
בקרת זהויות :  MusicBrainz: 91450f97-d44a-4364-acf4-882433df30a8
ג'ולי דרייפוס

| --- | --- |
צילום מ-2007
 לידה:  24 בינואר 1966 (בת 58) פריז, צרפת 
 מדינה:  צרפת 
 תקופת הפעילות:  מ-1992 
 מקום לימודים:  סורבון 
 פרופיל ב-IMDb
 
ג'ולי דרייפוס (בצרפתית: Julie Dreyfus; נולדה ב-24 בינואר 1966) היא שחקנית צרפתייה ממוצא יהודי.
דרייפוס, הדוברת בצורה שוטפת יפנית, צרפתית ואנגלית, ידועה מאוד ביפן, שם היא ערכה את הופעת הבכורה הטלוויזיונית שלה בתוכנית לימוד צרפתית בערוץ החינוכי NHK בשלהי שנות השמונים, והופיעה בתוכנית הטלוויזיה "Ryōri no Tetsujin" (איירון שף) כאורחת ושופטת. היא ידועה לקהל המערבי בעיקר בשל תפקיד כסופי פטאל בסרט "להרוג את ביל".
קורות חייה

ג'ולי דרייפוס נולדה וגדלה בפריז, כבתם היחידה של השחקנית הצרפתייה פסקל אודרה והשל המפיק הצרפתי-יהודי פרנסיס דרייפוס. היא בילתה את חופשות הקיץ שלה באנגליה, והחלה ללמוד יפנית בשנת 1985 במכון ללימודי שפות ותרבויות מזרחיות באוניברסיטת פריז, אחרי שלמדה עיצוב פנים והתעניינה בארכיטקטורה היפנית. היא עברה ליפן ולמדה שישה חודשים אינטנסיביים קורס ביפנית במכון ללימודים לזרים באוניברסיטת אוסקה (Osaka University of Foreign Studies), בחושבה שהיא תמצא לבסוף עבודה בעיצוב פנים.

אחרי שסיימה את הקורס, היא עברה לטוקיו ועבדה במשרה חלקית בסטודיו לעיצוב והמשיכה לקחת שיעורים בשפה היפנית. ב-1988 היא עבדה כמדריכה לשפה הצרפתית בתוכנית הבוקר של רשת הטלוויזיה NHK. הבמאי היפני מוטויושי סיי, שביים דרמות מסתורין, שכר את דרייפוס כדי להעלות את שיעור הצפייה של התוכנית שלו.

לבסוף ליהקו אותה מנהלי רשת הטלוויזיה במספר תפקידים בטלוויזיה ובסרטים כיפהפייה בת עשרים ומשהו; והיא נחשבה ל-gaijin tarento (כישרון זר). היא גם שימשה כשופטת ב- Ryōri no Tetsujin (איירון שף), תוכנית הבישול הטלוויזיונית שהפכה ללהיט.
קריירת הסרטים

דרייפוס שיחקה ב-11 סרטים. היא הופיעה כעורכת הדין המרשעת בסרטו של ידידה הטוב קוונטין טרנטינו "להרוג את ביל: פרק 1" (2003). היא ישבה בחבר השופטים של פסטיבל הסרטים ז'רארמר בשנת 2007 שהעניק פרס לדייוויד קאראדין, עמיתה מהסרט "להרוג את ביל".
דרייפוס שיחקה ב-Vinyan ב-2008 ובאפוס המלחמתי של טרנטינו "ממזרים חסרי כבוד" ב-2009, כפרנצ'סקה מונדינו, מתורגמנית צרפתייה בדיונית ופילגשו של שר התעמולה הנאצי יוזף גבלס.

היא גם הופיעה כמתרגמת בסרט הקצר "Tokyo!" של לאוס קאראקס בתפקיד המתורגמנית של מֶרד.
הערות שוליים

↑  Ehrman, Mark (6 October 2003). "Dressed to 'Kill'". Variety: pp. 16.
↑  "Fun factor injected into language programs". The Daily Yomiuri: pp. 10. 26 April 1993.
↑  "Ouverture du 14è festival du film fantastique de Gérardmer" (in French). Agence France Presse (Vosges). 31 January 2007.
↑  "La comédie primée à Gérardmer" (in French). Le Progrès. 6 February 2007.
↑  "From Fatale to Inglorious" Tarantino.info
| --- | --- |
בקרת זהויות :  CiNii: DA04227391  ISNI: 0000 0001 3292 7810  LCCN: no2020070140  MusicBrainz: 97763741-42f5-4a53-a439-237481f50e7b  NDL: 00465790  VIAF: 210149294246580521219   WorldCat (עם VIAF): 210149294246580521219
ברתולד גאורג ניבור

ברתולד ניבור
ברתולד גאורג ניבור (בגרמנית: Barthold Georg Niebuhr;‏ 27 באוגוסט 1776, קופנהגן - 2 בינואר 1831, בון) בנקאי, איש ציבור והיסטוריון גרמני-דני. ניבור עסק רבות ברומא העתיקה ונחשב לאבי ההיסטוריוגרפיה המדעית המודרנית.
ניבור, שלימד מ-1810 באוניברסיטת הומבולדט בברלין היסטוריה, הפיח בתלמידיו רוח של פטריוטיות ולאומנות, שגוועה במידה מסוימת לאחר הפסד פרוסיה בקרב ינה-אאורשטדט נגד נפוליאון בונפרטה. ניבור נחשב מסמלי הרומנטיקה, אולם שורשיו נטועים היטב ברוח עידן הנאורות.
חינוכו

ניבור, בנו של קרסטן ניבור, קרטוגרף ומגלה ארצות גרמני-דני, קיבל את מרבית חינוכו הראשוני מאביו. ב-1794, בן 18, החל ללמוד באוניברסיטת קיל משפטים ופילוסופיה. באוניברסיטה הכיר את כלתו האלמנה של אחד ממוריו, גברת הנסלר, ואת אחותה אמיליה בירנס, אותה נשא לאישה לבסוף. ב-1796, עזב ניבור את האוניברסיטה כדי לעבוד כמזכירו האישי של שר האוצר הדני, אך שנתיים לאחר מכן עזב את תפקידו ועבר לגור באדינבורו למשך שנה. מאוחר יותר אמר כי שהות זו נתנה לו פרספקטיבה על ההיסטוריה של רומא.
ב-1799 חזר לדנמרק והחל לעבוד בשירות המדינה, ב-1800 נשא לאישה את אמיליה בירנס, והתיישב בקופנהגן. ב-1804 מונה למנהל הראשי של הבנק הלאומי.
מעבר לפרוסיה

בספטמבר 1806, עזב ניבור את תפקידו בדנמרק לתפקיד דומה בפרוסיה. הגעתו לפרוסיה לוותה בהפסד המוחץ לצבא צרפת בקרב יינה-אאורשטד, ובמפלת פרוסיה. ניבור התלווה לממשלה הנמלטת של פרוסיה, התגלה כמוכשר בתפקידו, כאשר מונה כגזבר וכאחראי על החוב הלאומי. ב-1810 עזב ניבור את תפקידו הפוליטי, בעקבות יחסיו המעורערים עם ראש ממשלת פרוסיה דאז, קרל אוגוסט פון הרדנברג (אנ').
באקדמיה

ניבור החל ללמד את ההיסטוריה של רומא העתיקה באוניברסיטת ברלין, והרצאותיו פורסמו ב-1812  בשני כרכים של יצירתו החשובה Römische Geschichte (ההיסטוריה הרומאית). פרסום הספר לא גרם להתעניינות רבה, בעקבות המאורעות הפוליטיים בפרוסיה באותה העת. גם ניבור עצמו הצטרף לכוחות הצבא הלוחמים לשחרור פרוסיה, ואף ערך עיתון פטריוטי למשך תקופה קצרה. ניבור התייתם מאביו והתאלמן מאשתו במהלך שנת 1815.
ב-1816 מונה לשגריר פרוסיה ברומא, וזמן קצר קודם נסיעתו נשא לאישה את אחיינית אשתו המתה. נסיעתו לרומא הובילה לתגליות של כתבי-יד שונים שנחשבו אבודים, אותם פרסם או שלח לחוקרים נוספים. ב-1823 עזב את משרתו ברומא, והתיישב בבון, שם התגורר עד מותו.
לאחר פרישתו מתפקיד השגריר, ערך והדפיס מחדש את שני כרכי ה-Römische Geschichte והוסיף להם כרך שלישי. ב-1830 נשרף ביתו, אבל מרבית ספריו וכתביו שרדו את השריפה. מהפכת יולי עוררה בו חששות רבים לגבי עתידה של אירופה. ב-1831 מת בביתו בבון.
הערות שוליים

↑  Niebuhr, Barthold Georg באנציקלופדיה אמריקנה
↑  Niebuhr, Barthold Georg ב-The New International Encyclopædia
1 2  Niebuhr, Barthold Georg באנציקלופדיה בריטניקה
| --- | --- |
בקרת זהויות :  NLI: 987007265929405171  PLWABN: 9810533949305606  BIBSYS: 90532564  BNE: XX1048288  BnF: cb126686605 (data)  CANTIC: a11211908  CiNii: DA09918425  GND: 118587773  ICCU: RAVV016244  ISNI: 0000 0001 0856 0334  LCCN: n82013009  LNB: 000313565  NKC: kup19970000070344  NLA: 36136043  NLG: 144940  NLK: KAC200905615  NTA: 068324022  RERO: 02-A003640194  SELIBR: 268870  SNAC: w63t9q04  SUDOC: 027703444  Trove: 1218307  VcBA: 495/98376  VIAF: 24724345   WorldCat (עם VIAF): 24724345
ג'ון גרונט

| --- | --- |

ג'ון גראונט
 לידה:  24 באפריל 1620 לונדון, ממלכת אנגליה 
 פטירה:  18 באפריל 1674  (בגיל 53) לונדון, ממלכת אנגליה 
 ענף מדעי:  דמוגרפיה
 מקום מגורים:  אנגליה
 פרסים והוקרה:  עמית החברה המלכותית 
 תרומות עיקריות
 מחלוצי מדע הדמוגרפיה
 
ג'ון גרוֹנט (באנגלית: John Graunt;‏ 24 באפריל 1620 - 18 באפריל 1674), מחלוצי מדע הדמוגרפיה.
קורות חייו

גרונט נולד בלונדון, והתפרנס כסוחר סדקית. ביחד עם ויליאם פטי (מדען) (William Petty) הוא פיתח שיטות סטטיסטיות ושיטות מפקד אוכלוסין שהיוו את הבסיס לדמוגרפיה המודרנית. בספרו "תצפיות מדעיות ופוליטיות על רשומות התמותה (1662)" ניתח גרונט את רשומות התמותה בראשית ימיה של לונדון המודרנית. באותה תקופה ניסו צ'ארלס השני מלך אנגליה ופקידי ממשל אחרים לפתוח שיטה לחיזוי התפרצויות של מגפת הדבר בעיר. בסופו של דבר לא הגיעה שיטת החיזוי לכדי מימוש, אך מחקריו של גרונט הניבו את האומדן הסטטיסטי הראשון של אוכלוסיית לונדון. בעקבות זאת זכה גרונט להציג את עבודתו בפני החברה המלכותית, ובהמשך אף נבחר לחבר באגודה.
גרונט נחשב גם לאחד המומחים הראשונים בתחום האפידמיולוגיה, שכן ספרו המפורסם עסק בעיקר בסטטיסטיקה של בריאות הציבור.
ג'ון גרונט נפטר ב-1674, ככל הנראה ממחלת הצהבת וממחלת כבד. היה בן 53 במותו.
ראו גם

דמוגרפיה
אפידמיולוגיה
ג'ון גרונוסקי

ג'ון אוסטין גרונוסקי הבן (באנגלית: .John Austin Gronouski Jr;‏ 26 באוקטובר 1919 – 7 בינואר 1996) היה פוליטיקאי ודיפלומט אמריקאי, שכיהן כמנהל הכללי של דואר ארצות הברית בשנים 1963–1965 ולאחר מכן ועד 1968 כשגריר ארצות הברית בפולין.
ביוגרפיה

ג'ון גרונוסקי נולד בדנבאר, ויסקונסין להורים ממוצא אירי ופולני, מרי (לבית ריילי) וג'ון אוסטין גרונוסקי האב. ב-1942 הוא סיים את לימודיו באוניברסיטת ויסקונסין–מדיסון. במלחמת העולם השנייה הוא התגייס לחילות האוויר של צבא ארצות הברית, שם הוא שירת כנווט והשתחרר באוקטובר 1945. בינואר 1948 נשא גרונוסקי לאישה האת מרי לואיז מץ. לזוג נולדו שתי בנות.
ב-1947 הוא סיים לימודי תואר שני באוניברסיטת ויסקונסין וב-1955 הוא סיים שם לימודי תואר דוקטור. ב-1952 הוא התמודד בבחירות לסנאט של ארצות הברית מול ג'וזף מקארתי, שניצח בבחירות. ב-1959 הצטרף גרונוסקי למחלקת ההכנסות של ויסקונסין ומונה כמנהל של ועדת סקר ההכנסות. ב-1960 מונה גרונוסקי כנציב המיסוי של מדינת ויסקונסין.
גרונוסקי היה מתומכיו של ג'ון פיצג'רלד קנדי במסע הבחירות שלו לנשיאות. ב-1963 הוא מונה כמנהל הכללי של דואר ארצות הברית, וכך היה לאמריקאי הראשון ממוצא פולני שכיהן כחבר בקבינט של ארצות הברית. כמנהל הכללי של הדואר הוא קידם את שיטת המיקוד בן חמש הספרות ופעל לשים קץ לאפליה הגזעית כנגד עובדי הדואר. לאחר עזיבתו את הקבינט ב-2 בנובמבר 1965 מינה אותו הנשיא לינדון ג'ונסון כשגריר ארצות הברית בפולין.
ב-1969, עם כניסתו לנשיאות של ריצ'רד ניקסון, היה גרונוסקי לדקאן המייסד של בית הספר ליחסי ציבור על שם לינדון ג'ונסון באוניברסיטת טקסס באוסטין. בתפקיד זה הוא שימש עד 1974. הוא היה חבר בוועדת אייזנהאואר לשידורי רדיו בינלאומיים ויושב ראש מועצת השידורים הבינלאומית (Board for International Broadcasting) בתקופת נשיאותו של ג'ימי קרטר. לאחר פרישתו חי גרונוסקי בגרין ביי, ויסקונסין.
ג'ון גרונוסקי נפטר בגרין ביי ב-7 בינואר 1996. הוא נטמן בבית הקברות הקתולי שבעיר.
הערות שוליים

↑  "John A. Gronouski (1963)". Miller Center of Public Affairs. 2016-10-04.
↑  "Gronouski, John".
| --- | --- |
בקרת זהויות :  GND: 1200641280  ISNI: 0000 0000 2287 341X  LCCN: n81047214  NARA: 10570136  SNAC: w67s93tb  VIAF: 35773424   WorldCat (עם VIAF): 35773424
ברנדה פאסי

| --- | --- |

 לידה:  3 בנובמבר 1964 Langa, דרום אפריקה 
 פטירה:  9 במאי 2004 (בגיל 39) יוהנסבורג, דרום אפריקה 
 שם לידה:  Brenda Nokuzola Fassie 
 מוקד פעילות:  דרום אפריקה 
 תקופת הפעילות:  1981–2004 (כ־23 שנים) 
 סוגה:  אפרופופ 
 שפה מועדפת:  אנגלית 
 פרופיל ב-IMDb
 
ברנדה נוקוזולה פאסי (באנגלית: Brenda Nokuzola Fassie;‏ 3 בנובמבר 1964 – 9 במאי 2004) הייתה זמרת, כותבת שירים, רקדנית ופעילה דרום אפריקאית. היא נקראה בחיבה MaBrrr על ידי מעריציה, והייתה ידועה גם בתור "מלכת הפופ האפריקאי", "מדונה של העיירות" או פשוט בתור "המדונה השחורה". תעלולי הבמה הנועזים שלה כונו כ"שערורייתיים". עם זאת, שם הקסוסה שלה, נוקוזולה, הוא שם נשי שפירושו "שקט, רוגע או שלווה".
ראשית חייה וקריירה

ברנדה נוקוזולה פאסי נולדה בלנגה, קייפטאון ב-3 בנובמבר 1964, בתור הצעירה מבין תשעה ילדים. היא נקראה על שם הזמרת האמריקאית ברנדה לי. אביה מת כשהייתה בת שנתיים, ובעזרת אמה, פסנתרנית, היא החלה להרוויח כסף בשירה לתיירים. כשהייתה בת 16 ב-1981, נפגשה עם קולוי לבונה.
בבוקר שאירע ב-26 באפריל 2004, פאסי התמוטטה בביתה בבקליוץ', גאוטנג, ואושפזה בבית חולים בסנינגהיל. לעיתונות נמסר כי היא סבלה מדום לב, אך מאוחר יותר דווח כי היא נכנסה לתרדמת כתוצאה מהתקף אסתמה. בדוח הנתיחה שלאחר המוות גילו שהיא נטלה מנת יתר של קוקאין בליל התמוטטותה, וזו הייתה הסיבה לתרדמתה. היא הפסיקה לנשום וסבלה מנזק מוחי מחוסר חמצן בדם. את פאסי ביקרו בבית החולים ידוענים כדוגמת נלסון מנדלה, ויני מנדלה ותאבו מבקי.
דיסקוגרפיה

רוב האלבומים של פאסי הונפקו על ידי CCP רקורדס שבבעלות EMI.
| --- | --- |
 אלבומי סולו : 1987: Brenda  1987: Ag Shame Lovey  1988: Umuntu Ngumuntu Ngabantu  1989: Too Late for Mama  1990: Black President  1991: I Am Not a Bad Girl  1992: Yo Baby  1993: Mama  1994: Abantu Bayakhuluma  1995: Umuntu Uyashintsha  1996: Now Is the Time  1997: Paparazzi  1998: Memeza  1999: Nomakanjani  2000: Thola Amadlozi  2001: Myekeleni  2002: Mina Nawe: Ngohlala Ngi Nje  2003: Mali  2004: Gimme Some Volume  2004: Greatest Hits:The Queen Of African Pop (1964–2004):  ביחד עם The Big Dudes: 1983: Weekend Special  1984: Cool Spot (EP)  1984: Let's Stick Together  1985: Higher and Higher  1985: Touch Somebody (EP)  1986: No No Señor
הערות שוליים

1 2  Brenda Nokuzola Fassie | South African History Online, www.sahistory.org.za
1 2  Brenda Fassie Songs, Albums, Reviews, Bio & More, AllMusic (באנגלית)
1 2 3 4  "Brenda Fassie: A very human hero" (באנגלית בריטית). 2004-05-10. נבדק ב-2022-10-01.
↑  Brenda Fassie, The Independent, ‏2004-05-11 (באנגלית)
↑  South Africa's Brenda Fassie Dies Aged 39 | Billboard, web.archive.org, ‏2015-09-16
↑  "South Africans mourn top pop diva" (באנגלית בריטית). 2004-05-11. נבדק ב-2022-10-01.
| --- | --- |
בקרת זהויות :  NLI: 987007396197505171  BIBSYS: 5050878  BNE: XX1412713  BnF: cb13935771d (data)  GND: 13085963X  ISNI: 0000 0000 7824 7143  LCCN: nr99023327  MusicBrainz: 91838da6-e1cc-46ff-b235-2a2b83814608  RERO: 02-A013864119  SUDOC: 146972031  VIAF: 313149294312780521789   WorldCat (עם VIAF): 313149294312780521789
בעיית המעגל של גאוס

בעיית המעגל של גאוס, היא הבעיה של ההערכה המדויקת של מספר נקודות הסריג (כלומר נקודות ששיעוריהן הם מספרים שלמים) הנמצאות בתוך מעגל שמרכזו בראשית הצירים ורדיוסו r. הראשון שעסק בבעיה ועשה התקדמות לקראת פתרון היה קרל פרידריך גאוס, ומכאן שמה.
הבעיה

נסתכל על מעגל ב- \mathbb {R} ^{2} עם מרכז בראשית ורדיוס r ≥ 0. בעיית המעגל של גאוס מבקשת לדעת כמה נקודות יש בתוך המעגל הזה עם הצורה (m,n) כאשר m ו-n שניהם מספרים שלמים. מכיוון שהמשוואה של המעגל הזה  בקוארדינטות קרטזיות היא x2 + y2 = r2, הבעיה שקולה לשאלה כמה זוגות של מספרים שלמים m ו-n יש כך ש-:
 m^{2}+n^{2}\leq r^{2}.
אם התשובה עבור r נתון תסומן ב- N(r) אזי הרשימה הבאה מראה את הערכים הראשונים של  N(r) עבור r טבעי בין 0 ל-10: 

1,5,13,29,49,81,113,149,197,253,317  (סדרה A000328 באתר OEIS – האנציקלופדיה המקוונת לסדרות של מספרים שלמים)
חסמים על הפתרון והשערות

השטח בתוך מעגל בעל רדיוס r הוא πr2, ומכיוון שריבוע בעל צלע 1 משמעותו נקודת סריג אחת, אזי התשובה המצופה אמורה להיות לכאורה בערך πr2. למעשה התוצאה ברוב המקרים גבוהה במקצת מזו, מכיוון שמעגלים יותר יעילים בתחימת שטח מאשר ריבועים. אפשר לבטא את התשובה בצורה:   N(r)=\pi r^{2}+E(r)\, כאשר  E(r) היא פונקציית שגיאה לא ידועה כלשהי. מציאת חסמים נכונים ל- E(r) תביא לפתרון הבעיה.
גאוס הוכיח :   E(r)\leq 2{\sqrt {2}}\pi r.
ג.ה. הארדי, ובאופן בלתי תלוי לנדאו, מצאו חסם תחתון נמוך יותר והראו:
באמצעות סימן o הקטן, קיימת השערה שהחסם הנכון הוא:
אם נכתוב  |E(r)\leq C\cdot r^{t}, החסמים העכשוויים על t הם : {\frac {1}{2}}<t\leq {\frac {131}{208}}=0.6298\ldots  כאשר החסם התחתון נמצא על ידי הארדי ולנדאו בשנת 1915 ואילו החסם העליון הוכח על ידי מרטין הוקסלי בשנת 2000.
צורות מדויקות

הערך של  N(r) ניתן לביטוי באמצעות מספר טורים. במונחים של סכום שכולל בתוכו את פונקציית הרצפה הוא ניתן לביטוי כ-:
סכום הרבה יותר פשוט מופיע אם פונקציית סכום הריבועים  r_{2}(n) מוגדרת כמספר הדרכים לרשום את n כסכום של שני ריבועים:
הכללות

אף על פי שהבעיה המקורית עוסקת במניית נקודות הסריג שבתוך מעגל, טבעי להכליל את הבעיה לשאר חתכי החרוט ועקומים נוספים. בעיית המחלקים של דיריכלה היא למעשה הבעיה השקולה לבעיה הזו אלא שהמעגל מוחלף בהיפרבולה ישרה. ניתן גם להכליל את הבעיה משני ממדים לממדים גבוהים יותר, ולשאול מהי כמות נקודות הסריג שבתוך כדור או אובייקטים אחרים.
הכללות > בעיית המעגל הפרימיטיבית

הכללה אחרת היא לנסות ולמצוא את מספר הזוגות המספרים הזרים m  ו-n כך ש- :
 m^{2}+n^{2}\leq r^{2}.\,.
בעיה זו נקראת בעיית המעגל הפרימיטיבית ומכיוון שהיא עוסקת במציאת הפתרונות הפרימיטיביים בלבד לבעיה המקורית. אם מספר הזוגות הנ"ל יסומן  
(V(r אזי הערכים של (V(r עבור הערכים הטבעיים הראשונים של r הם:
0, 4, 8, 16, 32, 48, 72, 88, 120, 152, 192 … (סדרה A175341 באתר OEIS – האנציקלופדיה המקוונת לסדרות של מספרים שלמים)
באמצעות אותם הרעיונות כמו אלו שבבעיית המעגל של גאוס ובאמצעות העובדה שההסתברות ששני מספרים טבעיים יהיו זרים היא  \ 6/\pi ^{2}, ניתן להסיק כי:
V(r)={\frac {6}{\pi }}r^{2}+O(r^{1+\varepsilon })..
כמו בבעיית המעגל הרגילה, החלק הבעייתי בבעיית המעגל הפרימיטיבית הוא הורדת האקספוננט שבאיבר השגיאה. נכון לעכשיו האקספוננט הידוע הכי טוב הוא 221/304 + ε אם מניחים כי השערת רימן נכונה. אם לא מניחים את השערת רימן, החסם העליון הידוע הטוב ביותר הוא:
 V(r)={\frac {6}{\pi }}r^{2}+O(r\exp(-c(\log r)^{3/5}(\log \log r)^{-1/5}))
עבור קבוע חיובי c.
לקריאה נוספת

מסכת כלאיים פרק ה' משנה ה'.
ג'רום לבנטל

| --- | --- |
אין תמונה חופשית
 לידה:  11 בפברואר 1932 (בן 92) פילדלפיה, ארצות הברית 
 מוקד פעילות:  ארצות הברית 
 מקום לימודים:  בית הספר ג'וליארד, אקול נורמל דה מוזיק בפריז 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  פסנתר 
 בן או בת זוג:  Ursula Oppens 
 פרסים והוקרה:  התחרות על שם המלכה אליזבט (1960) 
 
ג'רום לבנטל (נולד ב-12 בפברואר 1932 בפילדלפיה) הוא פסנתרן יהודי-אמריקאי.
משמש כפרופסור לפסנתר בבית ספר ג'וליארד למוזיקה בניו יורק, שם הוא מכהן גם כיושב ראש מחלקת הפסנתר.
הופעת הבכורה שלו הייתה בגיל 13 עם תזמורת פילדלפיה.
לימודיו כללו שיעורים עם ויליאם קאפל ואדוארד שטויירמן בג'וליארד בארצות הברית ועם אלפרד קורטו באקול נורמל בפריז. כמנצח בתחרות המלכה אליזבת בבריסל (1960) ובתחרות בוזוני בבולצאנו, איטליה, הוא מוזמן לעיתים קרובות לשפוט בתחרויות פסנתר בינלאומיות.
לבנטל מוכר כמומחה לליסט, לצ'ייקובסקי ובאופן כללי יותר, למוזיקה וירטואוזית מתקופת הרומנטיקה המאוחרת. בין הקלטותיו קונצרטים לפסנתר של ליסט עם התזמורת הסימפונית של ונקובר וכל מחזור הקונצרטים של צ'ייקובסקי עם התזמורת הסימפונית של לונדון. יש לו רפרטואר רחב-יריעה, והוא נשוא הקדשה של הרבה יצירות חדשות. הוא אף גילה כמה יצירות פסנתר נדירות מן התקופה הרומנטית, כמו הקונצרט השלישי של פרנץ ליסט, שערך תלמידו ג'יי רונבלט.
ג'ולט

| --- | --- |

 נתונים כלליים
 מייסדים:  רועי דויטש, נדב לשם, ניצן כהן ארזי
 תקופת הפעילות:  2015–הווה (כ־9 שנים)
 מיקום המטה:  תל אביב-יפו 
 משרד ראשי:  שביל המרץ 2, תל אביב יפו, ישראל
 מוצרים עיקריים:  קורסי הכשרה מקצועית. ליווי תהליכי Learning and Development בחברות וארגונים
 מנכ"ל:  דורון אהרנסון
 עובדים:  כ-30
  
 ‏ https://www.jolt.io/
 
משרדי ג'ולט בשרונה
משרדי ג'ולט בלונדון
קז'ואל ספיקרס בע"מ, המוכרת במותגים ג'ולט ו-Jolt, היא חברה פרטית ישראלית העוסקת בהכשרה מקצועית. החברה מספקת שיעורים במתכונת למידה מרחוק.
עיסוקי החברה

Jolt היא חברת Ed-Tech בינלאומית אשר מציעה סדנאות מקוונות ומסלולי לימוד בתחומים שונים המועברים על ידי מומחים מהתעשייה מהחברות המובילות בשוק ומסייעות לאנשים לעשות הסבה מקצועית או לשדרג את הקריירה.
בעבר החברה הציעה מסלול לימוד שכונה "אל תואר" במנהל עסקים במסגרתו הסטודנטים למדו כישורים שונים במנהל עסקים. תנאי הקבלה הבסיסיים לתוכנית היו תואר ראשון ושנתיים ניסיון בשוק העבודה, או ארבע שנות ניסיון ללא תואר.
החל משנת 2020 מציעה החברה קורסים מרוכזים להסבה של עובדים לתפקידים בתעשיית ההיי־טק במקצועות שאינם דורשים ידע טכנולוגי כניהול פרויקטים, פיתוח עסקי, שיווק ומכירות.
הוועדה האקדמית של Jolt מורכבת מבוגרי בתי ספר למנהל עסקים ועובדים בתפקידי מפתח בחברות כמו אמזון, גוגל, טסלה ונטפליקס. החברה פועלת בתחומים מקצועיים שונים:
ניהול אנשים ומשאבי אנוש
ניהול ועיצוב מוצר
ניתוח מידע
שוק ההון
קורסי הסבה בתחום ההיי-טק
שיווק ומכירות, ניהול קהילות